**Тәлімгерлік туралы ереже**

**Жалпы ережелер**

Мектеп тәлімгерлері –білім беру ұйымдарындағы педагогикалық қызметте еңбек стажы жоқ мұғалімдермен жеке тәрбиелік жұмыс жүргізудің бір түрі.

**Тәлімгер-**сабақ беру мен тәрбие саласына қатысты әдістемелерді игерген,білімді,кәсіби және адамгершілік қасиеттері жоғары тәжирбелі мұғалім.

Жас маман-әдетте,жоғары оқу орындарының бағдарламалары бойынша педагогика негіздерін игерген, өз қабілет-қарымын одан әрі жетілдіруді қалайтын,іске жаңадан кіріскен мұғалім.

Тәлімгерліктің мақсаты мен міндеттері. Білім беру мекемелеріндегі мектеп тілімгерлігінің мақсаты жас мұғалімдерге кәсиби тұрғыдан тәжірибе жинақтауға көмектесу болып табылады.

**Мектеп тәлімгерлігінің негізгі міндеттері мыналар:**

* жас мамандардың педагогикалық қызметке ынта-ықыласын ояту, оларды білім беру мекемелеріне тұрақтату;
* мұғалімнің кәсіби тұрғыдан қалыптасу процессін жеделдету және атқаратын қызметіне байланысты жүктелген міндеттерді өздігінен әр сапалы етіп орындай білу қабылетін дамыту;
* корпоративтік мәдениетке бейімдеу,мектеп ұжымының үздік дәстүрлерін,тәртіп ережелерін сақтауға, ұстаздық міндетті саналы түрде және творчестволықпен орындауға баулу.

**Тәлімгерлік.** Тәлімгер тәрбие жұмыстарына қабылетті болуы тиіс. Әдетте,тәлімгер жас маманға бір жылға жетпейтін уақытқа бекітіледі. Тәлімгер жұмысының тиімділігі,баға көрсеткіштері жас мұғалімнің сол кезіңдегі өз міндеттерін орындау деңгейінен көрінеді.

**Тәлімгердің міндеттері:**

* жас маманның іскерлік және адамгершілік қасиеттерін,оның сабақ өткізуге,мектеп ұжымына,оқушылар мен олардың ата-аналарына деген көзқарасын,қарым-қатынасын,әуестіктері мен бейімділіктерін зерттеу;
* жас маманды мектептен таныстыру,оқу сыныптарының, кабинеттердің қызметтік және тұрмыстық орын-жайлардың жұмыс жүргізу тәртібін түсіндіру;
* қажетті кеңестер беру;
* жас маманның оқу сабақтары мен сыныптан тыс шараларды өздігінен өткізу жағдайларын бақылау және оған баға беру;
* жас маманның ұстаздық кәсіпті,сабақ өткізудің практикалық әдіс-тәсілдерін игеруіне,жіберген қателерді анықтап,оларды ретке келтіруге жеке көмек көрсету;
* жас маманның оңды қасиеттерін жетілдіруіне өз жеке тұлғалық үлгісімен ықпал ету,оның мектептегі іс-әрекеттеріне түзетулер өндіріп отыру,ұжымның қоғамдық өміріне қатысуға тарту,жалпы мәдениеттік және кәсіби дүниетанымының дамуына жәрдемдесу;
* жас маманның кәсіби бейімделу қорытындысын шығару, тәлімгерлік нәтижесіне байланысты есеп беру құжатын әзірлеу,жас маманның алдағы жұмыс бағдарлары жайлы ұсыныстар даярлау.

**Жас маманның құқтары мен міндеттері:**

* ұстаздық кәсіп абыройы мен беделін қорғау;
* өз жұмысын бағалауға байланысты арыз-шағымдармен және басқа да құжаттармен танысу,олар жөнінде түсіндірмелер беру;
* өзіне қолайлы жолмен біліктілігін арттыру;
* педагогикалық кеңестерге,әдістемелік бірлестік мәжілістеріне,мектепің қоғамдық өміріне белсенді түрде қатысу;
* тәлімгер мен өз әріптестері тарапынан көмек алу;
* әрбір баланың тұлғалық ерекшеліктерін және олардың ата-аналарын сыйлау;
* жартыжылдық сонында тәлімгермен бірге кәсіби бейімделу қорытындысын шығару,атқарылған жұмыстар туралы есеп беру құжатын әзірлеу.

**Тілімгерге арналған жаднама**

* Жұмысын жаңадан басталған жас ұстазбен бірге оқу бағдарламалары мен оның түсініктемелік жазбаларын терең талдаудан өткізу.
* Тақырыптық жоспар жасауға көмектесу. Бұл орайда жүйелі қайталауға,практикалық және лабороториялық жұмыстарға,экскурсияларға арналған материалдардың дұрыс таңдалуына айрықша назар аудары.
* Сабақтарға,әсіресе оқушылармен алғаш кездесетін бірінші сабаққа даярлану барысында көмек көрсету. Неғұрлым қиын тақырыптарды бірге әзірлеу. Өз сыныбында матеиралды 2-3 сабақ бұрын әзірлеу. Сол арқылы жас ұстаздың неғұрлым күрделі тақырыптарды ашу әдістемесін үйренуіне жәрдемдесу.
* Дидактикалық материалдарды,көрнекі құралдарды,тапсырмалар мен жаттығуларды,бақылау жұмыстарын таңдауға көмектесу.
* Жас ұстаздың сабақтарына қатысып,соңынан талдау жасау,оны өз сабақтарына қатысуға шақыру,нәтижені бірлесіп талқылау.
* Өзін өзі жетілдіру мен оны ұйымдастыруға қатысты әдістемелік әдебиеттер таңдауға көмектесу.
* Жұмыс үлгілерін көрсету арқылы тәжірибе алмасу.
* Көмекті дер кезінде беру. Бұл орайда шыдамдылық,табандылық көрсету. Жұмыстың оңды нәтижелерін атап өтуді ешқашан естен шығармау.
* Оқушылардың көзінше түзету жасамау. Дұрысы қателіктерді көзбе-көз жеке айту.
* Мұғалімдерді, ата-аналарды сынамау, ол аталмыш топтармен өзара әрекеттестікті қалыптастырудың дұрыс стилі емес.